Kes kohal olid, said osa Metsküla mardisantide toredast kontserdist. Tuttavamate laulude-tantsude sekka esines esimest korda avalikkuse ees üllatusansambel Jauramid! Hakkajamaid pidulisi võtsid mardid endaga koos tantsima ja õpetasid neile ulaka mängu Koerad ja kassid. Nalja sai! Lõpetuseks soovis Mardiisa külarahvale viljaõnne, karjaõnne, lasteõnne!
Kui mardid teele saadetud, kanti lauale päevakohane pidusöök - mardihani!. Koos kõige juurdekuuluvaga muidugi.
Edasi läksid peojutud tavapärast rada pidi. Mida siinkohal kirjeldada ei jõua.
Olgu kirja pandud tänamised.
Tänu Nelele ja Kajale, kelle projekti toel tohtisime kasutada vana head Külalistemaja ja sai kaetud pidulaud!
Tänu Ehale võrratu mardiprae eest!
Tänu külanaistele külmlaua eest!
Tänu, Milla ja Silvi, mardisantide kostitamise eest!
Tänu Pillele imelise tordi eest!
2011 Aasta tegu - Kaja Lotman, Matsalu Kroonika
Aasta nägu - Tõnu Ots, Keemu postkastide alus ja Laine talu renoveerimine
Tänukiri
Vapper väikekooli eest võitleja - Pille Kaisel
Päikeseloojangu pingimeister - Tarmo Leht
Heinaskulptuurigrupp "NZ e kuidas kiuslik kiivi hüübil külas käis" - Jaan Veltman & Co
Heinaskulptuurigrupp "Rotike rohus" - Meristed & Loide
Hoidiste ja koduveinide võistluse ülekaalukaks võitjaks maitsti üksmeelselt:
Ilme ja Peeter Figori põldmarjavein!
Palju õnne!